IKAALISTEN KÄRÄJÄOIKEUS Vanha Tampereentie 9/PL 8 39501 IKAALINEN

28.1.2008

Oikeusministeriö Oikeushallinto-osasto
PL 25
00023 VALTIONEUVOSTO

3( 0q.6z)7

Viite: Oikeusministeriön kirje OM 8/31/2007

Asia: lausunto työryhmän mietinnöstä käräjäoikeusverkoston kehittämiseksi

Ikaalisten käräjäoikeus esittää lausuntonaan kunnioittaen seuraavaa: Työryhmän ehdotuksen perustelut

Työryhmän tehtävänä oli laatia ehdotus käräjäoikeusverkoston kehittämiseksi maakuntapohjaiseksi siten, että jokaisessa maakunnassa olisi 1-3 käräjäoikeutta ja käräjäoikeuden väestön vähimmäismä irä olisi noin 100.000 asukasta. Työryhmä ehdottaa 25 käräjäoikeutta. Useilla lakkautettaviksi ehdotetuilla käräjäoikeuksilla, kuten myös Ikaalisten käräjäoikeudella, on pitkä ja maineikas historia sekä vankka ja vakiintunut asema alueellaan. Ikaalisten tuomiokunta sai nykyisinkin pääosin voimassa olevat rajansa jo vuonna 1872. Tällaisten käräjäoikeuksien lakkauttamiseen pitäisi olla vahvat ja laajalti hyväksyttävissä olevat perusteet. Työryhmän ehdotuksen perusteluissa on kuitenkin sellaisia pieniä ja keskisuuria käräjäoikeuksia koskevia väitteitä ja yleistyksiä, jotka eivät sovi ainakaan Ikaalisten käräjäoikeuden kohdalle. Ehdotus antaa muuten-kin aihetta huomautuksiin.

Maakunnat ovat alueeltaan ja väestömäärältään hyvin erilaisia. Pääosin maakuntarajoja noudattava ehdotus johtaisi kuitenkin erikokoisiin käräjäoikeuksiin. Eräistä käräjäoikeuksista, kuten Tampereen käräjäoikeudesta, tulisi liian suuria. Alueelliset erityispiirteet pitäisi ottaa ehdotettua enemmän huomioon ja maakuntarajoista pitäisi poiketa enemmän. Pienempiä käräjäoikeuksia pitäisi jättää enemmän sinne, missä se on alueelliset erityispiirteet huomioon ottaen luontevaa. Ikaalisten käräjäoikeus on pitkään toiminut kanden maakunnan alueella, eikä maakuntarajalla ole ollut käräjäoikeuden toiminnalle mitään merkitystä. Käräjäoikeuksia pitäisi muodostaa vähintään työryhmässä Suomen Tuomariliitto ry:tä edustaneen erimielisen jäsenen esittämä määrä, mieluummin enemmänkin. Maakuntarajaa noudattava ehdotus johtaa kummallisiin tilanteisiin, kun esimerkiksi Jämijärveltä olisi Ikaalisten istuntopaikalle vain 24 kilometriä, mutta Poriin tulisi 70 kilometriä. Lakkauttamisen sijasta vaihtoehtona voisi myös olla, että käräjäoikeudet muodostaisivat yhteistoiminta-alueita.

Suuri käräjäoikeusyksikkö voi olla vaikeasti hallittavissa, toiminnaltaan jäykkä ja suoritetta kohti kustannukset voivat olla paljon suuremmat kuin pienessä käräjäoikeudessa. Pienempi yksikkö on helposti johdettavissa sekä toiminnaltaan joustava ja halpa.

Virastojen keskittäminen kasvukeskusten keskuksiin aiheuttaa ongelmia mm. liikenteessä. Tampereen keskusta on kanden järven välisellä kapealla kannak-

R

sella ja työmatkaliikenne on ruuhkautunut. Aamuisin Ikaalisista päin Tampereelle mentäessä liikenneruuhka voi ulottua Tampereen keskustasta Lielahteen asti. Pysäköintipaikanlöytäminen keskustasta voi olla hankalaa.

Työryhmä vähättelee pienten käräjäoikeuksien työmäärää ja niissä käsiteltävien asioiden laajuutta ja vaikeutta. Ikaalisten käräjäoikeudessa kaikki tuomarit käsittelevät riita-, rikos- ja hakemusasioita. Käräjätuomarit käsittelevät hakemusasioista mm. velkajärjestelyasioita. Tuomareiden toimenkuva on siten monipuolinen ja vaativa. Työtahti on ollut kova, mutta työ on haasteellista ja kiinnostavaa ja ylläpitää tuomarin laaja-alaista ammattitaitoa. Monipuolisia ja ammattitaitoa kehittäviä asioita on ollut riittämiin. Kapea-alainen, ehdotuksessa korostettu "erikoistuminen" esimerkiksi vain rikosasioiden tai tiettyjen riita-asioiden käsittelyyn ei ole yhtä kiinnostavaa ja vaihtelevaa ja johtaa tuomarin ammattitaidon katoamiseen muilla oikeuden aloilla. Ikaalisten käräjäoikeudessa on riittävästi tuomareita vahvennettuihin kokoonpanoihin. Kun puheenjohtajina on ollut kokeneita ja ammattitaitoisia tuomareita, vahvennetuille kokoonpanoille on ollut vähän tarvetta. Vahvennettujen kokoonpanojen käytön lisääminen vähentäisi ratkaisutehoa ja käsittelyajat pitkittyisivät.

Yhtenä perusteluna työryhmä on esittänyt, että poikkeuksellisen laajan asian sattuessa kohdalle pieni käräjäoikeus ei selviä ilman lisäresursseja. Ikaalisten käräjäoikeudessa on ollut laajoja asioita, mutta niistä on selvitty käräjäoikeuden sisäisillä työjärjestelyillä ilman ulkopuolista apua. Esimerkkinä vaikkapa valtionsyyttäjän Kankaanpään istuntopaikalla ajama ns. pesäpallon sopupelijutun yksi haara.

Myös kansliahenkilökunnan työtahti on ollut kova. Tuomareiden ja kanslia-henkilökunnan sairaslomatapauksissa ei ole aina saatu heti sijaista, vaan ajoittain on toimittu vajaalla henkilöstöllä. Tästäkin huolimatta Ikaalisten käräjäoikeus on aina pääosin saavuttanut tulostavoitteet ja käsittelyajat ovat olleet maan keskiarvoja lyhyemmät.

Työryhmän ehdotus aiheuttaisi toteutuessaan Ikaalisten käräjäoikeuden osalta Honkajoen, Jämijärven, Kankaanpään ja Karvian siirtymisen Turun hovioikeuden tuomiopiiristä Vaasan hovioikeuden tuomiopiiriin. Ehdotuksessa on lyhyesti mainittu, että hovioikeuksien tuomiopiirirajoja tulisi arvioida uudelleen ottaen huomioon muuttuvat väestö- ja asiamäärät ja että hovioikeuksien mahdolliset tuomiopiirirajojen muutokset tulisi toteuttaa samanaikaisesti käräjäoikeuksien tuomiopiirien muutosten kanssa. Käräjäoikeuden mielestä ehdotuksen vaikutukset hovioikeuksien tuomiopiirirajoihin olisi tullut selvittää ja arvioida nyt tehtyä paljon perusteellisemmin.
Kansliatilat ja istuntopaikat
Ikaalisten käräjäoikeuden Ikaalisten istuntopaikalla ovat käräjäoikeuden kansliatilat ja kaksi istuntosalia vuonna 1976 valmistuneessa virastotalossa. Istuntosalit ja kansliatiloja on tarpeen mukaan remontoitu ja uudelleenkalustettu. Tilat ovat riittävät ja nyt asianmukaisessa kunnossa. Ikaalisten istuntopaikalla oli epävirallisten istuntopäiväkirjojen mukaan vuonna 2006 rikos-, riita- ja hakemusasioiden istuntoja yhteensä 137 ja vuonna 2007 131 istuntoa. Rikos-asioiden kirjallisen menettelyn käyttöönotto ei siten näytä vähentäneen istunto-ja samassa suhteessa kuin kirjallista menettelyä käytetään. Kuten työryhmä ehdottaa, istuntopaikan säilyttäminen Ikaalisissa on tarpeen. Tilojen vuokra Ikaalisissa on hyvin edullinen. Jos käräjäoikeuden henkilökuntaa siirtyy Tampereelle, sieltä hankittavien toimitilojen vuokra on varmasti kalliimpi.

Lakkautettavaksi ehdotetun Kankaanpään istuntopaikan tilat ovat vuonna 1992 valmistuneessa virastotalossa. Ikaalisten käräjäoikeuden toisen haastemiehen työtilat ovat Kankaanpään istuntopaikalla. Työryhmän mukaan lakkautettaviksi esitetyt istuntopaikat ovat usein puutteellisesti varustettuja. Kankaanpään istuntopaikalla on kuitenkin tarvittava varustetaso kuten kiinteät äänityslaitteet ja verkkoyhteydet ym. Istuntosalin vieressä on jopa vangittujen säilytystila. Istuntotilat ovat virastotalon tornimaisessa keskiosassa. Kankaanpään istunto-paikka on arkkitehtonisesti juhlavan komea ja laadukkaasti rakennettu kokonaisuus, jolle on vaikea ajatella muuta käyttöä. Vuokra on melko korkea, mutta niin on laatutasokin. Kankaanpään istuntopaikalla oli em. epävirallisten istuntopäiväkirjojen mukaan vuonna 2006 66 istuntoa ja vuonna 2007 61 istuntoa. Oikeat luvut voivat olla hieman korkeampia.

Kankaanpään istuntopaikalla käsitellään myös Tykistöprikaatin sotilasoikeudenkäyntiasiat. Niitä on ollut keskimäärin noin 20 vuodessa. Kun sotilasoikeudenkäyntiasiat on sotilasoikeudenkäyntilain 16 §:n mukaan käsiteltävä kiireellisinä eli 30 päivän kuluessa syyttäjän ilmoituksen saapumisesta, on näissä asioissa istuntoja suhteellisen usein verrattuna asiamääriin. Em. lainkohdan mukaan oikeuden istunto sotilasoikeudenkäyntiasiassa voidaan pitää myös muualla kuin oikeuden vakituisessa istuntopaikassa. Jos Kankaanpään istunto-paikka lopetetaan, oikeuden sotilasjäsenet ja istunnossa henkilökohtaisesti kuultavat joutuvat matkustamaan varuskunnasta yli 50 kilometrin päähän Poriin. Aina välillä on ollut istuntoja, joissa on kuultu useita varusmiespalvelusta suorittaneita varusmiehiä ja kantahenkilökuntaa. Mikäli Kankaanpään istunto-paikka lopetetaan, olisi ilmeisesti harkittava korvaavan istuntopaikan etsimistä Kankaanpäästä sotilasoikeudenkäyntiasioiden käsittelyä varten. Aikaisemmin sotilasoikeudenkäyntiasiat istuttiin varuskuntakerholla, mutta tällainen ratkaisu ei soveltune enää nykyoloihin. Ennen asian ratkaisemista olisi syytä pyytää myös Tykistöprikaatilta lausunto asiasta.

Käräjäoikeuden omien istuntojen lisäksi kumpaakin istuntopaikkaa ovat valitusasioissa käyttäneet Turun hovioikeus jonkin verran ja Kankaanpään istunto-paikkaa Helsingin hovioikeus sotilasoikeudenkäyntiasioissa muutaman kerran. Myös Hämeenlinnan käräjäoikeus on maaoikeudellisissa asioissa käyttänyt Ikaalisten istuntopaikkaa. Vielä on kummallakin istuntopaikalla pidetty pakkohuutokauppoja.

Ehdotuksen toteuttamisvaiheet

Käräjäoikeuden mielestä työryhmän ehdotus on liian nopeasti valmisteltu, liian nopeasti toimeenpantavaksi esitetty ja liian suurellinen. Käräjäoikeus ei sinänsä vastusta kaikkein pienimpien käräjäoikeuksien yhdistämistä siellä, missä siihen on vankat perusteet. Oikeusministeriön aikaisempi maltillinen suunnitelma lakkauttaa ja yhdistää käräjäoikeuksia vähitellen oli parempi kuin nyt tehty ehdotus. Työryhmä esittää, että ehdotetut uudet käräjäoikeuksien tuomio-piirit perustetaan samanaikaisesti kiinteistöjä koskevien kirjaamisasioiden siirron kanssa vuoden 2010 alussa. Ainakin tässä vaiheessa, kun kiinteistöasioiden siirtoon liittyviä keskeisiä kysymyksiä, kuten esimerkiksi lakimiestukea ja notaareiden osallistumista jatkossa kiinteistöasioiden käsittelyyn, on vasta alettu selvittää ja suunnitella, käräjäoikeus epäilee tätä aikaa liian lyhyeksi. Toiseksi työryhmä esittää, että esitys toteutetaan vähitellen sitä mukaa, kun toimitilat järjestyvät, ja useilla paikkakunnilla lakkaava käräjäoikeus toimii siirtymävaiheen ajan sivukansliana. On esitetty, että Ikaalisiin jäisi noin kanden vuoden ajaksi siirtymäkauden sivukanslia. Käräjäoikeuden mielestä tämän ajan tulisi joka tapauksessa olla 1-2 vuotta pidempi. Tämä olisi kohtuullista senkin vuoksi, että mandollisimman moni Ikaalisten käräjäoikeuden henkilöstöstä ehtisi

jäädä eläkkeelle. Ikaalisissa asuvilla nykyinen muutaman minuutin päivittäinen työmatka muuttuisi Tampereelle mentäessä julkisilla kulkuneuvoilla noin kolmen tunnin päivittäiseksi työmatkaksi.

Lausuntoa annettaessa on kuultu käräjäoikeuden koko henkilöstöä. Edellä lausuttu on henkilöstön selvän enemmistön mielipide.
`e-.„ Laamanni Juhani Rokala